પ્રતિશભાઇના જણાવ્યા અનુસાર ૨૦૧૬ના ઓગષ્ટ મહિના તારીખ ૨૩મીના રોજ ZEBPAY પ્રા. લી. અમદાવાદમાંથી ઓનલાઇન ૨.૫ બીટકોઇનની ખરીદી કરી હતી. શરૂઆતમાં તેમને કરાર મુજબ દસ ટકાનું વળતર પણ તેમના વોલેટમાં જમા થતુ હતુ. ત્યાર બાદ વધુ બીટકોઇનની ખરીદી કરી હતી. હેમંત ભોપેના કહેવાથી તેમની સાથે વડોદરાના જ પ્રણય શાહે ૨૦.૭ બીટકોઇન, નમ્રતાબેન પટેલે ૧૩.૫ બીટકોઇન, નરેશભાઇ કાપડીયા તેમજ તેમના પત્ની મૃદુલા કાપડીયાએ ૧૬.૭, રોશન ગાંધીએ ૧.૮ બીટકોઇન, જોર્ડન ડાયસે ૨.૩ બીટકોઇન, અજીતસિંહે ૧.૪ બીટકોઇન, પ્રકાશ સુથારે .૪ બીટકોઇન, પરેશ ધનરાજાણીએ .૨ બીટકોઇન ટ્રાન્સફર કર્યા હતા. આ તમામની સાથે આખી ટોળકીએ છેતરપીંડી કરી હતી. આ કોઇને કોઇ પણ પ્રકારનું વળતર મળ્યુ ન હતુ. આ ઉપરાંત બીટકોઇન પણ પરત ન મળતાં તેમની સાથે કરોડોની છેતરપીંડી થઇ હોવાનો ઘટસ્ફોટ થયો હતો.